Ιερά Μητρόπολις Βοστώνης

Η Ιερά Μητρόπολις Βοστώνης (πρώην Επισκοπή Βοστώνης) είναι μητρόπολη της Ελληνικής Ορθόδοξης Εκκλησίας στην περιοχή της Νέας Αγγλίας των Ηνωμένων Πολιτειών. Είναι τμήμα της Αρχιεπισκοπής Αμερικής που υπάγεται στο Οικουμενικό Πατριαρχείο Κωνσταντινουπόλεως και σημερινός της Μητροπολίτης, από τις 8 Απριλίου 1984, είναι ο Μεθόδιος (Τουρνάς). 

Η Μητρόπολη έχει συνολικά 63 Ενορίες και ο συνολικός ορθόδοξος πληθυσμός της ανέρχεται σε 230.000 άτομα.

 Ιστορικά στοιχεία 
Η Επισκοπή Βοστώνης ιδρύθηκε το 1922 ως τμήμα της Αρχιεπισκοπής Βορείου και Νοτίου Αμερικής. Το 1930, λόγω αναδιοργάνωσης της Αρχιεπισκοπής, όλες οι επισκοπές της καταργήθηκαν. Στις 31 Μαΐου 1938 επανήλθε ο τίτλος του Επισκόπου Βοστώνης και δινόταν σε τιτουλάριο επίσκοπο. Το 1950 η περιοχή συνέστησε την Τρίτη Αρχιεπισκοπική Περιφέρεια, με επικεφαλής βοηθό επίσκοπο.

Στις 15 Μαρτίου 1979, η Τρίτη Αρχιεπισκοπική Περιφέρεια μετατράπηκε εκ νέου σε ανεξάρτητη επισκοπή. Τον Νοέμβριο του 1997 ο επίσκοπος Βοστώνης Μεθόδιος εξελέγη Μητροπολίτης Ανέων και συνέχισε να διοικεί προεδρικώς την Επισκοπή Βοστώνης. Στις 20 Δεκεμβρίου 2002, κατόπιν απόφασης της Ιεράς Συνόδου του Οικουμενικού Πατριαρχείου, όλες οι επισκοπές της Αρχιεπισκοπής Αμερικής ανυψώθηκαν σε Μητροπόλεις και ο Μητροπολίτης Μεθόδιος έλαβε έκτοτε τον τίτλο του Μητροπολίτη Βοστώνης.

Έδρα του εκάστοτε Μητροπολίτη Βοστώνης είναι ο Καθεδρικός Ναός του Ευαγγελισμού της Θεοτόκου στην πόλη της Βοστώνης, ενώ τα μητροπολιτικά γραφεία βρίσκονται στο Μπρούκλαϊν της Πολιτείας της Μασαχουσέτης, μαζί με την Ελληνορθόδοξη Θεολογική Σχολή του Τιμίου Σταυρού.

 Επισκοπικός κατάλογος
+ Όνομα  Έτη  ΣημειώσειςΕπισκοπή Βοστώνης Ιωακείμ (Αλεξόπουλος)  28 Ιουνίου 1923 – 12 Αυγούστου 1930  παραιτήθηκε, κατόπιν Φωκίδος Αθηναγόρας (Καββάδας)  5 Ιουνίου 1938 – 7 Ιουνίου 1949  κατόπιν ΦιλαδελφείαςΤρίτη Αρχιεπισκοπική Περιφέρεια (Βοηθοί Επίσκοποι) Ιεζεκιήλ (Τσουκαλάς)  17 Σεπτεμβρίου 1950 – 1954  Επίσκοπος Ναζιανζού Αθηναγόρας (Κοκκινάκης)  1954 – 1960  Επίσκοπος Ελαίας Μελέτιος (Τριποδάκης)  1961 – 1962  Επίσκοπος Χριστιανουπόλεως Γεράσιμος (Παπαδόπουλος)  1962 – 1967  Επίσκοπος Αβύδου Δημήτριος (Μακρής)  1968 – 1973  Επίσκοπος Ολύμπου Ιάκωβος (Γκαρμάτης)  1974 – 1978  Επίσκοπος ΑπαμείαςΕπισκοπή Βοστώνης Άνθιμος (Δρακωνάκης)  15 Μαρτίου 1979 – 15 Νοεμβρίου 1983  από Χριστουπόλεως, κατόπιν Ντένβερ Μεθόδιος (Τουρνάς)  8 Απριλίου 1984 – 20 Δεκεμβρίου 2002  από Σκοπέλου, κατόπιν Μητροπολίτης Ανέων και Πρόεδρος ΒοστώνηςΙερά Μητρόπολις Βοστώνης Μεθόδιος (Τουρνάς)  20 Δεκεμβρίου 2002 – σήμερα  από Ανέων

 Παραπομπές 

 Πηγές 


 Εξωτερικοί σύνδεσμοι 
Επίσημη ιστοσελίδα Ιερά Μητρόπολις Βοστώνης

Βοστωνη
Κατηγορία:Πολιτισμός της Βοστώνης